**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ**

**“Μ.ΠΑΠΑΜΑΥΡΟΣ”**

[email](http://WWW.sepeilioupolis.gr/) [sepeilioupolis@yahoo.gr](mailto:info@sepeilioupolis.gr)[www.sepeilioupolis.gr](http://WWW.sepeilioupolis.gr/)

|  |
| --- |
| Ακομινάτου 6   και  Παπαφλέσσα ,  16346 Ηλιούπολη |

**Ηλιούπολη 8-11-2020**

**Αρ.Πρ.:335**

**Προς: Μέλη μας**

**ΣΥΝΤΡΙΒΗ ΤΟΥ ΑΥΤΑΡΧΙΣΜΟΥ ΤΟΥ ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΤΗΣ ΚΥΒΕΡΝΗΣΗΣ!**

**ΟΙ ΕΚΠΑΙΔΕΥΤΙΚΟΙ ΑΚΥΡΩΣΑΝ ΣΤΗΝ ΠΡΑΞΗ ΤΙΣ ΕΚΛΟΓΕΣ – ΠΑΡΩΔΙΑ ΓΙΑ ΤΑ Υ.Σ.!**

**Η σημερινή αποχή της συντριπτικής πλειοψηφίας των εκπαιδευτικών από την ηλεκτρονική ψηφοφορία  (πάνω από 90% στην Πρωτοβάθμια και από 90% στη Δευτεροβάθμια) αποτελεί μια μεγάλη νίκη που δίνει δύναμη σε όλους τους εργαζόμενους!**

**Το Δ.Σ. του Συλλόγου μας χαιρετίζει όλους τους συναδέλφους μέλη του που απείχαν σχεδόν καθολικά από τη σημερινή εκλογική παρωδία!**

Υπερασπιστήκαμε σήμερα το δικαίωμά μας **να δρούμε και να σκεφτόμαστε ελεύθερα, να επιλέγουμε εμείς τον τρόπο εκλογής των αντιπροσώπων μας. Υπερασπιστήκαμε τα σωματεία μας από την κυβερνητική παρέμβαση, τον κρατικό έλεγχο και τη νοθεία.**

Από αυτή την διαδικασία αποδείξαμε με τον πλέον αποφασιστικό τρόπο ότι, **όταν θέλουν οι εργαζόμενοι, μπορούν να επιβάλουν το δίκιο τους,** να κουρελιάσουν τους σχεδιασμούς κάθε κυβέρνησης**. Αυτή η μάχη είναι παρακαταθήκη για το μέλλον**. Με το συγκεκριμένο αποτέλεσμα ακυρώσαμε κάθε προσπάθεια να εισαχθούν τέτοιες νόθες διαδικασίες στα σωματεία μας, συνολικά στο υπόλοιπο Δημόσιο.

**Στις εξαιρετικά δύσκολες συνθήκες που ζούμε, όπως ενωμένοι απαντήσαμε στις εκλογές – παρωδία, έτσι ενωμένοι και τώρα πιο δυνατοί, συνεχίζουμε τον αγώνα για υγεία, μόρφωση και δουλειά με δικαιώματα.**Συνεχίζουμε τον μαζικό αγώνα μας για **να επιβάλουμε lockdown στην αντιλαϊκή πολιτική**:

***Συμμετέχουμε μαζικά:***

**Τρίτη 10 Νοεμβρίου 14:00 στη συγκέντρωση στο Υπουργείο Παιδείας για μέτρα προστασίας στα σχολεία, ουσιαστική μόρφωση για όλα τα παιδιά!**

**Πέμπτη 26 Νοεμβρίου όλοι στην Πανεργατική απεργία!**

**ΑΠΟΤΕΛΕΣΜΑΤΑ ΨΕΥΔΟΕΚΛΟΓΩΝ Α΄ΑΘΗΝΑΣ**

|  |  |
| --- | --- |
| ΕΓΓΕΓΡΑΜΜΕΝΟΙ | 6.140 |
| ΨΗΦΙΣΑΝ | |
| ΠΥΣΠΕ | 197 |
| ΑΠΥΣΠΕ | 77 |
| ΚΥΣΠΕ | 82 |

Υ.Γ. Το Δ.Σ. του Συλλόγου μας έχει ζητήσει να μας χορηγηθούν από την εφορευτική επιτροπή και τον Διευθυντή Εκπαίδευσης Α΄ Αθήνας οι εκλογικές καταστάσεις, η κατάσταση ψηφισάντων και το πρακτικό αρχαιρεσιών.

**Για το Διοικητικό Συμβούλιο**



**Η ΠΡΟΕΔΡΟΣ Η ΓΡΑΜΜΑΤΕΑΣ**

**Χήρα Αγαθή Μεραμβελιωτάκη Χρυσούλα**